મુંબઇ: નેશનલ સ્ટોક એક્સચેન્જ ગઇ કાલે ટેક્નિકલ ખામીના કારણે ત્રણ કલાક બંધ રહ્યું હતું. સેબીએ આ અંગે એનએસઇ પાસે વિસ્તૃત રિપોર્ટ માગ્યો છે. દરમિયાન એક્સચેન્જે સેબીને જણાવ્યું છે કે સાયબર સુરક્ષાને લગતા એક્સચેન્જમાં હાલ કોઇ સમસ્યા નથી. નોંધનીય છે કે દેશનું સૌથી મોટું સ્ટોક એક્સચેન્જ ટેક્નિકલ ખામીના કારણે ત્રણ કલાક બંધ રહ્યું હતું અને કામકાજ ૧૨.૩૦ કલાકે શરૂ થઇ શક્યું હતું.